《芳园》
清代·庆兰

芳园杨柳带烟和，聊试樽前一曲歌。欲透春光帘半卷，好收山曲镜新磨。

鹊非报喜何妨少，雨纵浇花也怕多。解事小奚知我意，却从竹里抱琴过。

作者简介：满洲镶黄旗人，章佳氏，字似村。庆桂弟。家世显贵，而独构老屋数楹，栖身僻巷。工诗，与袁枚书函来往数十年。兼善画。年五十余，以布衣终。有《绚春园诗钞》等。